שיר משמר 
שמרי נפשך, כוחך שמרי, שמרי נפשך; שמרי חייך, בינתך, שמרי חייך,; מקיר נופל, מגג נדלק, מצל חשך,; מאבן קלע, מסכין, מציפורניים; שמרי נפשך מן השורף, מן החותך; מן הסמוך כמו עפר כמו שמיים; מן הדומם, מן המחכה והמושך; והממית כמי באר ואש כיריים; נפשך שמרי ובינתך שער ראשך; עורך שמרי, שמרי נפשך, שמרי חייך.; זה ערב קיץ לכאורה, זה לכאורה; רק ערב קיץ טוב, ידוע וישן,; שבא לחסד ולרחמים, לא למורא; ולא לרחש חשדות ודבר אשם,; שבא עם ריח תבשילים ועם מנורה; אשר תאיר עד אם ננוח ונישן.; רק ערב קיץ חם וטוב הוא לכאורה,; רק ערב קיץ חם שבא לא למורא.; הנה הרוח יד שולחת ובלי רחש; פתאום חלון לאט נפתח בחשכה; אמרי מדוע את צוחקת כמו פחד; אמרי מדוע את קופאת כמו שמחה?; אמרי מדוע העולם כה זר עדין; ואש ומים מביטים בו מכל צד?; אמרי מדוע בו מפרפרים חייך; כמו ציפור מבוהלה בתוך כף יד?; אמרי מדוע זה את מעוף ורעד רב; כמו ציפור בחדר בחפשה אשנב?; זה ערב קיץ לכאורה...; שמרי נפשך העייפה, שמרי נפשך; שמרי חייך, בינתך, שמרי חייך,; שער ראשך, עורך שמרי, שמרי יופייך,; שמרי ליבך הטוב, אמציהו בידיך.; 